Κουβούκλια Κοζάνης

Τα Κουβούκλια είναι ένας μικρός προσφυγικός συνοικισμός ο οποίος βρίσκεται στη μέση του δρόμου από το χωριό Μεσσιανή προς το χωριό  Ροδίτης στο Νομό Κοζάνης. Πήρε το όνομά του από την κωμόπολη Κουβούκλια η οποία βρισκόταν δεκαπέντε χιλιόμετρα μακρυά από την Προύσα. Ο  Μητροπολίτης Σερβίων και Κοζάνης Διονύσιος έγραψε για τον εν λόγω συνοικισμό: «Όσοι Κουβουκλιώτες ήλθαν στην Κοζάνη, εγκαταστάθηκαν εκεί και με τον ενθουσιασμό της πίστης και της ευσέβειας και με την συνδρομή και των άλλων Κουβουκλιωτών που είναι στην Ελλάδα και όλων των χριστιανών, έκτισαν την εκκλησία του  Οσίου Βαραδάτου στις όχθες της  λίμνης του Αλιάκμονα, κοντά στη  μεγάλη γέφυρα. Είναι λοιπόν μέσα στην Ορθόδοξη πίστη και παράδοση ότι εδώ στον τόπο μας βάλθηκαν οι Χριστιανοί να χτίσουν την εκκλησία του αγίου Βαραδάτου και να αρχίσουν να εορτάζουν πάλι πανηγυρικά τη μνήμη του. Δεν μπορούμε να μην εκτιμήσουμε και επαινέσουμε την προσπάθεια αυτή των λίγων Κουβουκλιωτών της Κοζάνης. Μ’ αυτή την ευσέβεια οι Έλληνες της Μικρασίας και του Πόντου, φορτωμένοι τις εικόνες και τα ιερά σκεύη των εκκλησιών τους, ήλθαν εδώ και ξανάχτισαν τη ζωή τους. Όλα τα ονόματα των πόλεων και των χωριών, όλα τα ήθη και τα έθιμα του λαού, όλος ο ελληνικός και χριστιανικός πολιτισμός πολλών αιώνων, όλα μεταφυτεύτηκαν από τη Μικρασία και τον Πόντο και ξαναζούν εδώ»«Εικόνες έμψυχοι, κηρύγματα αγιολογικά», Διονυσίου Λ. Ψαριανού, Επισκόπου Ιεράς Μητρόπολης Σερβίων και Κοζάνης.

Αναφορές

Κατηγορία:Δήμος Σερβίων - Βελβεντού
Κατηγορία:Χωριά της περιφερειακής ενότητας Κοζάνης